CELEX: 32006D0600
Language: bg
Date: 2006-09-04 00:00:00
Title: Решение на Комисията от 4 септември 2006 година относно установяване на класове за реакция на външен огън за някои строителни продукти по отношение на сандвич-панели с двустранно метално покритие (нотифицирано под номер C(2006) 3883)Текст от значение за ЕИП.

Важна правна забележка

|

32006D0600

Официален вестник n° L 244 , 07/09/2006 стр. 0024 - 0026

		20060904Решение на Комисиятаот 4 септември 2006 годинаотносно установяване на класове за реакция на външен огън за някои строителни продукти по отношение на сандвич-панели с двустранно метално покритие(нотифицирано под номер C(2006) 3883)(текст от значение за ЕИП)(2006/600/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/106/ЕИО от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти [1], и по-специално член 20, параграф 2 от нея,като има предвид, че:(1) Директива 89/106/ЕИО предвижда, че с оглед вземане предвид на различните нива на защита при строително-монтажните работи на национално, регионално или местно ниво е възможно да се наложи изготвянето на класове тълкувателни документи, съответстващи на резултатността на продуктите по отношение на всяко основно изискване. Тези документи са публикувани под формата на "Съобщение на Комисията относно тълкувателните документи към Директива 89/106/ЕИО [2]".(2) По отношение на основното изискване за безопасност в случай на пожар в тълкувателен документ № 2 са изброени редица взаимосвързани мерки, които в своята съвкупност определят многостранното разработване в държавите-членки на стратегията за безопасност при пожар.(3) Тълкувателен документ № 2 определя една от тези мерки като ограничаване произвеждането и разпространението на огън и дим в дадено пространство чрез ограничаване потенциала на строителните продукти за спомагане за пълното развитие на даден пожар.(4) Степента на това ограничение може да се изрази само като различни степени на капацитет на продуктите по своята реакция на огън във вида им при крайното им приложение.(5) Като хармонизирано разрешение в Решение 2001/671/ЕО на Комисията от 21 август 2001 г. относно приложение на Директива 89/106/ЕИО на Съвета относно класификацията за реакцията на външен огън на покриви и покривни покрития [3], беше приета система класове.(6) По отношение на някои строителни продукти е необходимо да се използва класификацията, установена в Решение 2001/671/ЕО.(7) В рамките на класификацията, предвидена в Решение 2001/671/ЕО реакцията на външен огън на някои покриви и покривни покрития е добре установена и достатъчно добре позната на регулаторните органи, отговарящи за противопожарната защита в държавите-членки, така че те не изискват изпитване специално на тази техническа характеристика.(8) Мерките, предвидени в настоящото решение, са в съответствие със становището на Постоянния комитет по строителството,ПРИЕ НАСТОЯЩОТО РЕШЕНИЕ:Член 1Строителните продукти, които отговарят на всички изисквания за характеристики относно реакция на външен огън без нужда от по-нататъшни изпитвания, са дадени в приложението.Член 2Конкретните класове, които се прилагат по отношение на различните строителни продукти, в рамките на класификацията за устойчивост на външен огън, приета в Решение 2001/671/ЕО, са дадени в приложението към настоящото решение.Член 3В случаите, в които това има значение, продуктите се разглеждат по отношение на крайното им приложение.Член 4Адресати на настоящото решение са държавите-членки.Съставено в Брюксел на 4 септември 2006 година.За КомисиятаGünter VerheugenЗаместник-председател[1] ОВ L 40, 11.2.1989 г., стр. 12. Директива, последно изменена с Регламент (EО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[2] ОВ C 62, 28.2.1994 г., стр. 1.[3] ОВ L 235, 4.9.2001 г., стр. 20.--------------------------------------------------20060904ПРИЛОЖЕНИЕВ таблицата, дадена в настоящото приложение, са изброени строителните продукти, които отговарят на всички изисквания за устойчивост на външен огън без нужда от изпитване.ТаблицаКЛАСОВЕ ЗА УСТОЙЧИВОСТ НА ВЪНШЕН ОГЪН ЗА НЯКОИ СТРОИТЕЛНИ ПРОДУКТИ ПО ОТНОШЕНИЕ НА САНДВИЧ-ПАНЕЛИ С ДВУСТРАННО МЕТАЛНО ПОКРИТИЕИзползвани символи: PUR = полиуретан; MW = минерална вата; PVC = поливинилхлорид; ОТП = общ топлинен потенциал.Продукт [1] | Подробности за продукта | Материал на сърцевината с минимална плътност | Клас [2] |Панели сандвич с покритие от стомана, неръждаема стомана или алуминий | В съответствие с EN 14509 [1] | PUR 35 kg/m3 или | BROOF (t1) |MW (ламели) 80 kg/m3 или | BROOF (t2) |MW (наковки с цяла ширина) 110 kg/m3 | BROOF (t3) |[1] Панели с профилирана външна метална облицовка, включваща:- минимална дебелина 0,4 mm за облицовки от стомана и неръждаема стомана,- минимална дебелина 0,9 mm за облицовки от алуминий,- при всяка надлъжна сглобка между два панела се оставя припокриване на външната метална облицовка, която се простира през свода и минимум 15 mm по обратното лице на свода, или метален капак, който напълно скрива свода на сглобката, или повдигната метална греда по протежението на сглобката,- при всяка напречна сглобка между два панела се оставя припокриване на външната метална облицовка с размер поне 75 mm,- покритие за защита срещу неблагоприятните атмосферни условия, включващо PVC боя, нанесена в течен вид като максималната дебелина на получения сух филм е 0,200 mm, ОТП да не е повече от 8,0 MJ/m2 и максимална маса в сухо състояние 300 g/m2;- или всякакво фино покритие от боя, по-тънко от горното,- минимална реакция по противопожарната класификация D-s3, d0 без защита на ръба в съответствие с EN 13501-1.[2] Клас според даденото в таблицата в приложението към Решение 2001/671/ЕО.--------------------------------------------------